John Bodvan Anwyl

Geiriadurwr, gweinidog ac awdur o Gymru oedd John Bodvan Anwyl (enw barddol: Bodfan); 27 Mehefin 1875 - 23 Gorffennaf 1949).

Cafodd ei eni yng Nghaer yn 1875. Yn 1914 fe'i comisiynwyd i olygu geiriaduron Cymraeg-Saesneg a Saesneg-Cymraeg cwmni Spurrell (gw. Geiriadur Cymraeg-Saesneg Spurrell.)

Fe'i penodwyd i staff Llyfrgell Genedlaethol Cymru yn 1920, ac yna'n Oruchwyliwr y Geiriadur (Dictionary Superintendant), prosiect dan ofal Bwrdd Gwybodau Celtaidd Prifysgol Cymru, yn 1921, yn y Llyfrgell. Trefnodd gynllun darllen drwy recriwtio rhyw ddau gant o wirfoddolwyr i ddarllen testunau a chodi enghreifftiau o eiriau yn eu cyd-destun ar slipiau o bapur. Dyma osod sylfeini Geiriadur Prifysgol Cymru; dull sy'n para hyd heddiw.

Mae gan y Llyfrgell Genedlaethol Cymru archif o'i bapurau.

Cyfeiriadau

John Bodvan Anwyl - Y Bywgraffiadur Cymreig

 Cyhoeddiadau 
 Englynion (Wrecsam, 1933)
 Fy Hanes i Fy Hunan / John Cymro Jones (1933)

Categori:Geiriadurwyr Cymraeg
Categori:Genedigaethau 1875
Categori:Gweinidogion Protestannaidd o Gymru
Categori:Llenorion y 19eg ganrif o Gymru
Categori:Marwolaethau 1949

Categori:Erthyglau bot Wicipobl